As jy baie vis gevang het, is dit ’n gulde geleentheid om sommer baie in te lê en te bottel vir latere gebruik. Dit is verkieslik om vars, wit vis wat ferm is te gebruik, maar bevrore vis maak net sulke lekker kerrievis.
As bevrore vis gebruik word, gebruik van ’n bevrore stadium, ontdooi net effens. Ek vind altyd as bevrore vis heeltemal ontdooi word, is dit pap en die vis hou nie werklik sy vorm so goed nie. Daarby word dit ook meer waterig.
• Wanneer die kerrievis gemaak word, proe die sous en besluit self of dit nog asyn, sout of suiker benodig. Dit kan aangepas word na persoonlike smaak. Die sous kan ook effens verdik word met ’n pasta van die meelblom waarin die vis gerol is. Dit sal egter nie so lank hou soos sonder die meel nie.
Verhit die olie in ’n kastrol en braai die uie, kerriepoeier en borrie saam vir so 5 minute. Meng die suiker, asyn en water saam en voeg by.